stanford-oval/wikipedia huggingface dataset:
Velykyi Luhin kansallispuisto

| --- | --- |
Sijainti:  Zaporižžjan alue, Ukraina
Lähin kaupunki:  Dniprorudne
Pinta-ala:  167,56 km²
| --- | --- |
Tyyppi:  Kansallispuisto 
Perustettu:  10.2.2006
Hallinto:  www.grandmeadow.org.ua
muokkaa - muokkaa wikitekstiä - muokkaa Wikidataa
Velykyi Luhin kansallispuisto eli Suuren niityn kansallispuisto (ukr. Національний природний парк Великий Луг, Natsionalnyi pryrodnyi park Velykyi Luh) on kansallispuisto Ukrainan Zaporižžjan alueella. Vuonna 2006 perustetun kansallispuiston pinta-ala on 167,56 neliökilometriä. Kansallispuiston hallinto toimii Dniprorudnen kaupungissa.
Historiallisesti Velykyi Luh on tarkoittanut Dneprin tulvatasankoa H’ortytsjan saaren (Хортиця) eteläpuolella (1500–1700-luvuilla). Alue on noin 20 kilometriä leveä ja 100 kilometri pitkä. Seudun riistaeläimistö oli runsas ja vedet kalaisia. Seudusta tuli yksi Zaporižžjan kasakoiden keskuksista ja aluetta kutsuttiin "isäksi". Nykyisin Kah’ovkan tekojärvi peittää suuren osan näistä historiallisista maista.
Aiheesta muualla

Kuvia tai muita tiedostoja aiheesta Velykyi Luhin kansallispuisto Wikimedia Commonsissa
Natsionalnyi pryrodnyi park Velykyi Luh (ukrainaksi) (grandmeadow.org.ua)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Great Meadow National Nature Park
Käännös suomeksi
Meren merkit

Meren merkit (Maannousun muistomerkki) on Ari Kochin vuonna 1989 tekemä pronssiveistos Oulun Haukiputaalla, Kellon liikekeskuksella. Muistomerkillä oleva laatta sisältää tekstin: "Kotiseudun nousulle".
Dave Forestfield

| Dave Forestfield> Tiedot |
| --- | --- |
Tyylilaji:  blues, country, rock, folk
Kotipaikka:  Kuopio
Laulukieli:  englanti
Jäsenet:  Dave Forestfield, laulu, kitara, urut, basso, piano   Petteri Soininen, basso   Kingfish Willie, rummut   Tero Kaario, piano, koskettimet   Jo' Buddy, laulu  
Entiset jäsenet:  Jarkka Rissanen, kitara   Toni Lunden, kitara   Ilkka Vartiainen, kitara   Tero Sundell, rummut   Mika Ryhänen, rummut   J.P. Hautalampi, rummut   Sami Harlin, perkussiot   Jere Venäläinen, piano, urut   Tomi Kosonen, saksofoni   Taneli Heikkinen, saksofoni   Lauri Ronimus, trumpetti   Mari Paul, taustalaulu   Pauliina Pohjolainen, saksofoni   Anssi Huotari, haitari   Diddy Hawkins, trumpetti  
Levy-yhtiö:  Propaganda records   Pilfink, Wideline, Eclipse Music
Aiheesta muualla
daveforestfield.com
Infobox OKNimi-testi OK: 
Dave Forestfield (oik. Tatu Metsäpelto) on suomalainen laulaja-lauluntekijä ja tuottaja. Hänet on palkittu vuosina 2018 ja 2015 Finnish Blues Awardilla parhaasta kappaleesta "Me and My Bible (We're The Devil)" ja "I Believe The Change Will Come", sekä Nashvillessa Yhdysvalloissa Defy Film Festivalilla parhaasta elokuvamusiikista vuonna 2016 elokuvaan Body Language Zone.
Forestfield on julkaissut yhdeksän soololevyä, joista viimeisin on nimeltään Skull (2021). Lisäksi hän on tehnyt yhteislevyjä, säveltänyt materiaalia ja tuottanut levyjä muille artisteille sekä esiintynyt vierailijana.
Forestfiedin musiikissa kuulee vivahteita soulista, bluesista, countrysta, gospelista, varhaisesta popista ja rock'n'rollista sekä paikoin myös jazzista. Hänen kappaleissaan rennon laidback groove yhdistyy tunnistettavalla äänellä kerrottuihin tarinoihin.
Esikoisalbumin Continental Dinner julkaisi Propaganda Records syksyllä 2009. Seuraava albumi Worn Out Dreams ilmestyi 5. toukokuuta 2010. Vuoden 2013 albumilta  Wasteland Teens ilmestyi sinkkuna ja videona.  Finnish Blues Awardsin voitolla palkitulla sinkulla ja videolla I Believe The Change Will Come esiintyy myös Jo’ Buddy. Levyt jakelee Playground Music. Vuodesta 2013 hän on esiintynyt myös duona Jarkka Rissanen & Dave Forestfield, jolta on julkaistu kaksi albumia, 2015 on Songs our mama taught us sekä 2019 13 Gates. Metsäpellon pojat Aarni ja Jaakko soittavat hard rock -yhtye Block Busterissa.
Continental Dinner

Dave Forestfieldin musiikki on tyylillisesti omintakeisen laidbackselvennä, lyriikkapainotteinen olematta siltikään kokonaisuutena retroa. Taustoista huolehtii laaja-alainen orkesteri, jonka taustat ovat mm. Tehosekoitin-, Aavikko-, Syksy- ja Mickey And The Students -yhtyeissä, joista jälkimmäisessä Dave itsekin toimii muusikkona, tuottajana sekä säveltäjänä.
Worn Out Dreams

Kuten edeltäjänsä, myös Worn Out Dreams on kokonaisuus, jonka musiikilliset esikuvat ovat pääasiassa 1940-, 1950- ja 1960-lukujen country-, soul- ja bluestraditiossa. Kappaleet ovat tällä kertaa enemmän tulkinnan keskiössä. Vierailijoiden lisäksi mukana ovat nyt myös haitaristi Anssi Huotari ja omaa jazztrioaan luotsaava Pauliina Pohjolainen.
Party Music For Wasteland Teens

Party Music For Wasteland Teens ilmestyi 18. lokakuuta 2013. Kyseessä on teemalevy, jonka näyttämönä on paikka, jossa toisen menetys on toisen menestys ja toisen onni on aina toiselta pois. Levy sisältää 15 kappaletta. Joukossa on yli 7-minuuttinen Boy With a Plan, mainittu tuttu tarina kuinka yhden unelman toteutuminen murskaa toisen unelman.
Loyal Till The Bitter End

Singlenä ja videona albumilta ilmestyi 28. marraskuuta 2014 duetto Jo’ Buddyn kera nimeltään I Believe The Change Will Come. Kappaleesta tekijä sai Finnish Blues Awards -palkinnon 2015. 
Albumilla singer-songwriter liikkuu amerikkalaisen juurimusiikin kentällä käyttäen sitä oman ilmaisunsa pohjana. Forestfieldin humoristinen puoli tulee vahvimmin esiin kappaleissa Big Wheels ja Lock Up Your Heart, kun taas yksin esitetty Before Our Time on kuin kaukaa tulevaisuudesta esitetty vastine John Lennonin Imaginelle. Paikoin kryptisen tarinankerronnan ja jopa psykedeelisten vivahteiden vastapainona Shining Trees ja I Believe The Change Will Come hyödyntävät gospelin selkeää ilmaisua. Forestfieldin poliittiset ajatukset saavat tilaa varsinkin kappaleissa Hollow Log ja Matthew Mills. Albumin pohjimmainen ajatus on lojaalisuus aina katkeraan loppuun saakka.
Nobody's World

14 kappaleen levy vuodelta 2017. Avausraita Me And My Bible (We're The Devil) voitti Finnish Blues Awardsin Vuoden kappale -palkinnon tammikuussa 2018. Tämä oli 2. kerta, kun Foresfield voitti kyseisen palkinnon. Levy noteerattiin korkealle alan johtavassa julkaisussa Blues Matters (UK). Levyllä Foresfield soittaa itse lähes kaikki instrumentit rumpuja lukuun ottamatta.
Footsteps In The Snow

Tämä 2018 julkaistu levy sisältää useita cover-esityksiä, joista Hank Williamsin klassikko You Win Again nostettiin useissa arvioissa levyn levyn parhaaksi raidaksi sen uusia ulottuvuuksia tuovan mollisovituksen ansiosta. Se ja versionti The Beatlesin Sgt. Pepper's Lonely Hearts Club Band -klassikosta on molemmat julkaistu myös musiikkivideoina. Jerry Jeff Walkerin sävellys Maybe Mexico julkaistiin digisinglenä.
Skull

12 originaalista sävellyksestä koostuvalta levyltä Skull (2021) julkaistiin myös kaksi EP:tä, Brighter Light Somewhere sekä Fantasy Living Boy. Kummankin EP:n nimikappaleet ovat albumilta, mutta loput raidoista uudelleensovitettuja traditionaaleja sekä osa lainakappaleita mm. Randy Newmanilta ja Delbert McClintonilta. Forestfield on tällä albumilla sekä molemmalla EP:llä jakanut tuottajavastuun J-P Hautalammen kanssa. Useissa arvioissa levyä on pidetty Forestfieldin parhaimpana kokonaisuutenakenen mukaan?. Albumi sisältää ensimmäistä kertaa myös yhden instrumentaalikappaleen, Hill Country Hop.
Diskografia > Albumit

Dave Forestfield & Mississippi Exiles: Rainy Day Music  (Gone Cowboy Recordings, 2000)
Continental Dinner  (Propaganda Records,  PRO 2078, 2009)
Worn Out Dreams  (Propaganda Records,  PRO 2085, 2010)
One Truth Town  (Pilfink Records,  JJVCD-93, 2011)
Gone Cowboy Session 2010 (Hollow Soul's bonus download album)  (Pilfink Records,  2012)
Hollow Soul  (Pilfink Records, 2012)
Party Music For Wasteland Teens  (Propaganda Records,  PRO 2127, 2013)
Loyal Till The Bitter End  (Propaganda Records,  PRO 2132, 2015)
Jarkka Rissanen / Dave Forestfield: Songs Our Mama Taught Us (Wideline, 2015)
Nobody's World (Propaganda Records, 2017)
Footsteps In The Snow (Propaganda Records, 2018)
Dave Forestfield & Jarkka Rissanen: 13 Gates (Wideline, 2019)
Skull (Propaganda, 2021)
Diskografia > Singlet ja EP:t

4 Women (digital, Propaganda Records, 2009)
Wasteland Teens (digital, Propaganda records, 2013)
with Jo' Buddy: I Believe The Change Will Come (video ja digital, Propaganda Records, 2014)
Maybe Mexico (Propaganda Records, 2018)
Corona Kings: Don't Let Coronavirus Drag You Down (digital, Emsalö Music, 2020)
Brighter Light Somewhere (digital EP, Propaganda, 2021)
Fantasy Living Boy (digital EP, Propaganda, 2021)
Diskografia > Esiintyy albumeilla

Mickey And The Students: Criminals Rule  (Old School Recordings, 2008)
Mickey And The Students: Some people  (MuFarang,  MUFALP 1, 2009)
Mickey And The Students: Bubbles   (Propaganda Records,  PRO 2120, 2012)
Mendocino: Cajun music tribute album   (Maaseutumusiikki, 2013)
Jarkka Rissanen Tonal Box Trio: 20th Century Box (Propaganda Records, 2016)
Huojuva Lato & Ystävät: Takkulan Baari, (Ramasound, 2017)
Jarkka Rissanen Tonal Box: Trimmed And Burning, (Blue North, 2018)
Ville Lehtovaara: Regroovable (Humu Records, 2018)
Jaakko Löytty: Blues Taivaan Portilla (Eclipse Music, 2019)
Diskografia > Esiintyy singleillä

Mickey And The Students: Break Your Mind  (Propaganda Records,  digital, 2012)
Mickey And The Students: Summer City  (Propaganda Records,  digital, 2012)
Mickey And The Students: El Dorado   (Propaganda Records,  digital, 2012)
Aiheesta muualla

Dave Forestfieldin verkkosivusto
Blues Awards 2015
Avola, Pertti: Arvio: Songs our mama taught us HS.fi. 24.6.2015
Siltanen, Mikko: Dave Forestfield- Continental Dinner Keskisuomalainen.fi. 9.10.2009
Blues-Finland
Wopke Hoekstra

| Wopke Hoekstra |
| --- | --- |

EU:n ilmastotoimista vastaava komissaari
 Von der Leyenin komissio 9.3.2023–  
Edeltäjä:  Maroš Šefčovič
Henkilötiedot
Syntynyt: 30. syyskuuta 1975 (ikä 49) Bennekom, Alankomaat
Kansalaisuus:  hollantilainen
Tiedot
Puolue:  Kristillisdemokraattinen puolue
Wopke Hoekstra (s. 30. syyskuuta 1975 Bennekom, Alankomaat) on hollantilainen poliitikko. Hoekstra edustaa Kristillisdemokraattista puoluetta. Hoekstra on toiminut Euroopan komissiossa ilmastotoimista vastaava komissaarina lokakuusta 2023 lähtien. Hoekstra nimitettiin Alankomaiden komissaariksi Frans Timmermansin erottua komission johtavan varapuheenjohtajan tehtävästä.
Ilmastoasioiden lisäksi Hoekkstralla on vastuullaan tiettyjä verotukseen liittyviä asioita,ja hän saikin aikaan keskustelua  vuoden 2024 lopussa ehdoottamalla lentoliikenteen verotuksen nostamista. Tätä vastustavat lentoyhtiöiden lisäksi jotkkut matkailutuloista riippuvat tahot.
Timo Kahilainen

| Timo Kahilainen |
| --- | --- |
 Timo Kahilainen 1995.
Henkilötiedot
Koko nimi:  Timo Eero Kahilainen
Syntynyt: 1963 Kangasala
Ammatti:  muusikko, näyttelijä, käsikirjoittaja
Näyttelijä
Merkittävät roolit:  Useita rooleja  (Kummeli)
Aiheesta muualla
IMDb 
Elonet
AllMovie
Timo Eero Kahilainen (s. 1963) on suomalainen muusikko, näyttelijä, tuottaja ja käsikirjoittaja.
Kahilainen tunnetaan parhaiten Kummeli-huumoriohjelmasta.
Elämänvaiheet

Koulutukseltaan Kahilainen on luokanopettaja. Hänet valittiin Kangasalan lukion kunniaylioppilaaksi 2006. Hän pääsi sieltä ylioppilaaksi 1983 ja valmistui opettajaksi vuonna 1991.
Kahilainen on toiminut Salmela Komitea -yhtyeen kosketinsoittajana ja lauluntekijänä.
Timo Kahilainen on Heikki Vihisen kanssa käsikirjoittanut näytelmiä; Tampereen Teatteriin komedian Saunailta (2001) ja farssin Alivuokralainen (2003), musiikkinäytelmän Kalliolle kukkulalle (2008) Pyynikin kesäteatterille sekä Tampereen Työväen Teatteriin farssin Maailmanlopun hautaustoimisto (2011). Le Coq – taistelu ravintolasta on käsikirjoittajakaksikon viides yhteinen näytelmä. Yhdessä Heikki Vihisen kanssa Kahilainen on käsikirjoittanut myös Kummeli-ryhmän elokuvat Kummeli Kultakuume (1997), Kummelin Jackpot (2006) sekä Kummeli Alivuokralainen (2008), joka perustuu edellä mainittuun näytelmään. Viidennessä Kummeli-elokuvassa, Kummeli V:ssä (2014) käsikirjoittamassa oli heidän lisäkseen Heikki Silvennoinen.
Timo Kahilainen omistaa oman tuotantoyhtiön Jackpot Films Oy (tunnettu aikaisemmin nimellä Kanta-Hämeen Mainospellet Oy). Heikki Silvennoisen kanssa Kahilainen omistaa Kummeli-tuotantojen takana olevan Porkkana Ryhmä Oy:n.
Kahilaisen ensimmäinen virallinen ohjaustyö on Kummeli V -elokuvan Mahtava Making of -mainosfilmi.
Hänelle määrättiin elokuussa 2023 45 päiväsakkoa hänen syyllistyttyään rattijuopumukseen Kangasalla.
Kahilainen julkaisi ensimmäisen sooloalbuminsa Just in Time vuonna 2024. Levyn innoittajia ovat mm. Kahilaisen nuorena kuuntelemat yhtyeet The Beatles, Electric Light Orchestra ja Steely Dan.
Diskografia > Sooloura

Just in Time (2024)
Diskografia > Kummeli

Artisti maksaa (1994)
Kummeli Stories – Elokuvasävelmiä ynnä muuta (1995)
Parhaat palat (2002)
Diskografia > Heikki Silvennoinen

Mature and Cool (1992)
Filmografia

| Televisiosarjat> Vuosi | Televisiosarjat> Sarja | Televisiosarjat> Rooli |
| --- | --- | --- |
| 1987–1992 | Rockstop! | muusikko |
| 1991 | Kvartetti | bändin jäsen |
| 1991–2004 | Kummeli | useita rooleja ¹ ² ³ |
| 1996 | Lihaksia ja luoteja | Suikkanen ¹ ² ³ |
| 1996 | Kummeli Stories | useita rooleja ¹ ³ |
| 1997 | Ota ja omista | lukkoseppä (vieraileva näyttelijä jaksossa Matkalla avartuu) |
| 1998 | Lääkärit tulessa | Volmari Kuulapää ¹ ² ³ |
| 1999, 2009–2010 | Herra Heinämäen Lato-orkesteri | useita rooleja ¹ ² |
| 2001 | Muodollisesti pätevä | mies rannalla (vieraileva näyttelijä 15. jakson tarinassa Taidetapahtuma) |
| 2001 | Vaimonsa mies | vuokraisäntä (vieraileva näyttelijä jaksossa Saman katon alle) |
| 2002 | Jurismia! | useita rooleja, Sami Lyhkänen ¹ ² ³ |
| 2014 | Brändärit | oma itsensä (vieraileva näyttelijä jaksossa Tarkastus) |
| 2014 | Kadonnut: joulupukki | Lelutehtailija |
| 2018–2023 | Kummeli esittää: Kontio & Parmas | Pertti "Ljunkka" Ljunkqvist |
| 2018 | Gaala | useita rooleja ¹ |
| 2018 | Hyvät katsojat | oma itsensä |
| 2025 | Kummeli esittää: Mökkinaapurit | Perttu Järvinen ¹ |
¹ myös käsikirjoittajana, ² tuottajana, ³ säveltäjänä
Teatteri

Kummeli Revyy, Tampereen Teatteri (1997–1998) – useita rooleja ¹
Maailmanlopun hautaustoimisto, Tampereen Työväen Teatteri (2011–2012) – Patu / Pelsepuupi ¹
¹ myös käsikirjoittajana
Käsikirjoittajana

Saunailta, Tampereen Teatteri (2001–2002)
Alivuokralainen, Tampereen Teatteri (2003–2010)
Beatlehem (televisioelokuva, 2003) ¹
Kalliolle kukkulalle, Pyynikin kesäteatteri (2008)
Le Coq – taistelu ravintolasta, Helsingin kaupunginteatteri (2020)
¹ myös tuottajana
Aiheesta muualla

Timo Kahilainen Elonetissä.
Timo Kahilainen Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Taiteenala:  MusicBrainz 
Henkilöt:  Ritva 2  3  Elonet  Yle
The Best of Bowie

| The Best of Bowie David Bowie |
| --- | --- | --- |

Kokoelmalevyn tiedot
 Äänitetty : 1969–1979
 Julkaistu: 15. joulukuuta 1980
 Formaatti: LP
 Tuottaja(t): David Bowie, Gus Dudgeon, Ken Scott, Tony Visconti, Harry Maslin
 Tyylilaji: glam rock   soul
 Kesto: 58.17
 Levy-yhtiö: K-tel
Listasijoitukset
  3. (tammikuu 1981)   12. (1. elokuuta 1981)   21. (viikko 12, 1981)
David Bowien muut kokoelmalevyt
| ChangesOneBowie 1976 | The Best of Bowie 1980 | ChangesTwoBowie 1981 |
The Best of Bowie on David Bowien vuonna 1980 julkaistu kokoelma-albumi.
Kappaleet

Kaikki kappaleet säveltänyt ja sanoittanut David Bowie, ellei toisin mainittu.
| --- | --- |
 A-puoli Space Oddity – 5.07  Life on Mars? – 3.34 (K-tel edit)  Starman – 4.07  Rock ’n’ Roll Suicide – 2.56  John, I’m Only Dancing – 2.37 (Sax version)  The Jean Genie – 4.03  Breaking Glass – 3.27 (Liveversio albumilta Stage, 1978, säv. Bowie/Dennis Davis/George Murray)  Sorrow – 2.51 (säv. Bob Feldman/Jerry Goldstein/Richard Gottehrer) :  B-puoli Diamond Dogs – 4.36 (K-tel edit)   Young Americans – 5.05  Fame – 3.25 (Edit, säv. Bowie/John Lennon/Carlos Alomar)  Golden Years – 3.20 (Edit)  TVC 15 – 3.28 (Edit)  Sound and Vision – 3.00  ”Heroes” – 3.26 (Edit, säv. Bowie/Brian Eno)  Boys Keep Swinging – 3.15 (säv. Bowie/Eno)
Arvostelut

AllMusic:
Luettelo Kotkan julkisista taideteoksista ja muistomerkeistä

Luettelo Kotkan julkisista taideteoksista ja muistomerkeistä sisältää Kotkan kaupungin alueella sijaitsevat patsaat, veistokset, maalaukset ja muistomerkit. Muistolaatat ovat omana kappaleenaan.
Kotkaan yhdistettiin Haapasaari (1974) sekä Karhulan kauppala ja Kymin kunta (1977).
Kotkan julkisista taideteoksista ja muistomerkeistä

Kotkan vanhin muistomerkki on vuonna 1896 Langinkoskella paljastettu keisari Aleksanteri III:n muistokivi. Kiveen upotetussa laatassa on teksti: "Rauhanrakentaja Aleksanteri III nautti täällä lepoa ja wiihdytystä turvissa uskollisen kansan 1888–1894. Kymiläiset, kotkalaiset pystyttivät muistotaulun." Suomen sisällissodan aikana muistokiveen ammuttiin ja laatta yritettiin irrottaa. Teon jäljet on säilytetty.
Emil Wikströmin Tukinuittaja on alun perin kipsiveistos vuodelta 1890. Veistos toteutettiin Kotkassa jälkivaloksena ensin Sibeliuksenpuistoon vuonna 1952. Veistos siirrettiin kolme vuotta myöhemmin Hovinsaarelle Kotkan sisääntulotien varrelle. Vuonna 2001 veistos siirrettiin Hovinsaarella Kotkan vanhan sisääntulotien toiselle puolelle Hovinsaaren rantapuistoon ja vuonna 2014 Karhulaan Jokipuistoon.
Kotkan teoksista sijainniltaan erikoinen on Aarno Ruusuvuoren suunnittelema Pro Patria -muistomerkki kaukana Suomenlahdella Haapasaaressa. Sodanjälkeisessä miinanraivauksessa henkensä menettäneiden muistomerkki paljastettiin vuonna 1961.
Radiotekniikan uranuurtajalle, fyysikko ja keksijä Alexandr Stepanovitš Popovin nimelle on omistettu Kotkassa kaksi muistolaattaa sekä Isopuistossa sijaitseva D.B.Rjabitshevin harmaaseen graniittiin veistämä rintakuva (1970).
Suomessa on kaksi julkista Leninin patsasta, joista toisen, Leninin rintakuvan, veisti Kotkaan virolainen Matti Varik vuonna 1979. Vuonna 1995 teoksen lähellä paljastettiin puolalaisen kuvanveistäjä Krzysztof Bednarskin pronssiveistos Leninin puuttuva käsivarsi.
Kotkan seinämaalauksia ovat muun muassa Martti Aihan Meridiem (2008), venäläisen taiteilijaryhmä Petro Slak Aestheticsin Objects of Nature (2014) sekä Jussi Drockilan ja Ekaterina Montosen Arto Tolsa -areenan seinämaalaus (2016).
Kotkan veistospromenadi sijaitsee kaupungin keskustassa Kotkansaarella ja sisältää pääosin suomalaisten nykykuvanveistäjien teoksia. Alun perin veistoskokonaisuus oli nimeltään Veistospuisto, jolloin lähes kaikki teokset olivat Keskuskadun vierellä kulkevassa lehmusbulevardissa. Teoskokonaisuus nimettiin veistospromenadiksi vuonna 2010, jolloin teoksia alettiin sijoittaa kaupungin muille kaduille ja puistoihin. Veistospromenadiin kuuluu nykyisin myös sisätiloissa Kauppakeskus Pasaatissa sijaitseva teos. Myös Kotkan Sapokan vesipuistossa on merkittävä veistoskokoelma. Puistossa on toistakymmentä Hannele Kylänpään vuosina 2007–2010 pystytettyä eläinaiheista veistosta.
Julkisilta paikoilta poistetut ja tuhoutuneet teokset

| Teos | Aiempi sijainti | Nykyinen sijainti | Tekijä | Paljastettu | Poistettu/ tuhoutunut | Syy | Kuva | WD |
| --- | --- | --- | --- | --- | --- | --- | --- | --- |
| Hyrrä (Kiertolainen) | Keskuskadun lehmusbulevardi, Keskuskatu 19, Kotkansaari |  | Pernu, JaakkoJaakko Pernu | 2001 | 2008 | Poistettu huonokuntoisuuden ja teokseen kohdistuneen vandalismin takia. Teos poltettiin Katariinan meripuistossa. Samalle paikalle pystytettiin vuonna 2011 toinen Jaakko Pernun teos "Pisara meressä". |  |  |
| Karhulan vanhan sairaalan muistolaatta | Karhulantie 14, Karhula |  |  | 2002 | 2018 | Rakennus ja muistolaatta tuhoutuneet tulipalossa. |  |  |
| Kotkan ilmavalvonta-aluekeskuksen muistolaatta | Ylänkökadun päästä polku luoteeseen, Kierikkala |  |  | 2010 |  | hävinnyt |  |  |
| V. I. Leninin rintakuva | Pohjoispuistokadun puistikko | Varasto | Varik, MattiMatti Varik | 1979 | 2022 | Loukkaa Neuvostoliiton sotarikoksien uhreina menehtyneiden ihmisten muistoa |  |  |
| Leninin puuttuva käsivarsi | Pohjoispuistokadun puistikko | Varasto | Bednarski, KrzysztofKrzysztof Bednarski | 1995 | 2022 | Poistettu yhdessä Leninin rintakuvan kanssa, koska olisi jäänyt muuten irralliseksi teokseksi. |  |  |
Kriisikunta

Kriisikunta on Suomessa sijaitseva kunta, jonka talous on epätasapainossa. Kriisikunnan kriteerit perustuvat lakiin, ja tarkkailun hoitaa valtiovarainministeriö.
Uudet kriteerit

Vuonna 2019 voimaan tulleen uuden lain mukaan arviointimenettely voidaan käynnistää, jos
kunta ei ole kattanut kunnan taseeseen kertynyttä alijäämää määräajassa, joka on neljä vuotta tilinpäätöksen vahvistamista seuraavan vuoden alusta lukien.
tai jos asukasta kohden laskettu kertynyt alijäämä on kunnan viimeisessä konsernitilinpäätöksessä vähintään 1 000 euroa ja sitä edeltäneenä vuonna vähintään 500 euroa,
tai rahoituksen riittävyyttä tai vakavaraisuutta kuvaavat talouden tunnusluvut ovat kahtena vuonna peräkkäin täyttäneet seuraavat raja-arvot:
kunnan konsernituloslaskelman vuosikatteen ja poistojen suhde on alle 80 prosenttia;
kunnan tuloveroprosentti on vähintään 2,0 prosenttiyksikköä korkeampi kuin kaikkien kuntien painotettu keskimääräinen tuloveroprosentti;
asukasta kohden laskettu kunnan konsernitilinpäätöksen lainojen ja vuokravastuiden määrä ylittää kaikkien kuntien konsernitilinpäätöksen lainojen ja vuokravastuiden keskimääräisen määrän vähintään 50 prosentilla;
konsernitilinpäätöksen laskennallinen lainanhoitokate on alle 0,8.
Näitä uusia kriteerejä sovelletaan ensimmäisen kerran vuonna 2022, vuosien 2020 ja 2021 tilinpäätösten tunnuslukujen perusteella. Vuosina 2019–2021 käytetään aiemmin voimassa olleita kriteerejä.
Vanhat kriteerit

Vanhan lain mukaan kriisikunnaksi voitiin nimetä sellainen kunta:
jonka vuosikate on negatiivinen
jonka lainakanta ylittää maan keskiarvon vähintään 50 prosentilla
jonka taseessa on kertynyttä alijäämää (500 euroa tai enemmän asukasta kohti)
jonka tuloveroprosentti on vähintään 0,5 prosenttiyksikköä korkeampi kuin maan painotettu keskiarvo (vuonna 2013 noin 19,7 prosenttia)
jonka omavaraisuusaste on alle 50 prosenttia
jonka suhteellinen velkaantuneisuus on vähintään 50 prosenttia
Kunta saattoi päätyä kriisikunnaksi silloinkin, kun kaikki ylläolevat kriteerit eivät täyttyneet, mutta alijäämä ylitti kahtena peräkkäisenä vuotena määrätyn rajan:
alijäämää saa olla viimeistä edellisessä tilinpäätöksessä enintään 500 euroa ja uusimmassa tilinpäätöksessä tuhat euroa asukasta kohden.
Kriisikunnat vuodesta 2004 > 2004–2009

selvennä
Kestilä, Karjaa, Keminmaa, Lehtimäki, Leivonmäki, Muonio, Rantsila, Utajärvi, Ylivieska, Pelkosenniemi, Utsjoki, Enontekiö, Puumala, Puolanka, Rääkkylä
Ii, Siikajoki, Vuolijoki, Längelmäki
Kemi, Oulainen, Ähtäri, Vaala, Korpilahti, Pohja, Askainen, Suolahti, Lohtaja
Hartola, Pello
Västanfjärd, Perniö
Haapajärvi, Nivala, Lavia
Kriisikunnat vuodesta 2004 > 2009

Vuonna 2009 Vihanti on täyttänyt kaikki kriisikunnalle asetettavat kuusi ehtoa.
Kriisikunnat vuodesta 2004 > 2010

Hanko, Kesälahti, Lavia, Utajärvi, Utsjoki
Kriisikunnat vuodesta 2004 > 2011

Honkajoki, Raasepori, Taivassalo
Kriisikunnat vuodesta 2004 > 2012

Juankoski, Kitee, Lavia, Tarvasjoki, Utsjoki, Vihanti
Kriisikunnat vuodesta 2004 > 2013

Hanko, Jalasjärvi, Lavia, Tarvasjoki
Kriisikunnat vuodesta 2004 > 2014

Honkajoki, Jalasjärvi, Lavia, Vimpeli
Kriisikunnat vuodesta 2004 > 2015

Jalasjärvi, Juankoski, Rääkkylä, Vimpeli
Kriisikunnat vuodesta 2004 > 2017

Hyrynsalmi, Jämijärvi, Teuva, Ähtäri
Kriisikunnat vuodesta 2004 > 2019

Honkajoki, Jämijärvi, Kyyjärvi, Teuva, Vehmaa
Kriisikunnat vuodesta 2004 > 2020

Honkajoki, Jämijärvi, Kyyjärvi, Lapinjärvi, Teuva, Vehmaa